पाएं अपने शहर की ताज़ा ख़बरें और फ्री ई-पेपरडाउनलोड करें
लखनऊ विश्वविद्यालय ने कोरोना महामारी के कारण अभ्यर्थियों को हो रही दिक्कतों को देखते हुए विभिन्न पाठ्यक्रमों के ऑनलाइन आवेदन की अंतिम तिथि को बढ़ा दिया है। पीएचडी ( रेगुलर एवं पार्ट टाइम) पाठ्यक्रमों (सत्र 2020- 21) के आवेदन फॉर्म की अंतिम तिथि को 3 मई 2021 से बढ़ाकर 15 मई 2021 कर दिया है।
अभ्यर्थी आनलाइन आवेदन के लिए www.lkouniv.ac.in पर लाग इन करके एडमिशन पेज पर जाकर आवेदन कर सकते हैं। लखनऊ विश्वविद्यालय ने सत्र 21-22 के विभिन्न पाठ्यक्रमों के आवेदन की अंतिम तिथि भी बढ़ा दी है। स्नातक पाठ्यक्रमों (UG) और बी. एल.० एड (B.El.Ed.) पाठ्यक्रम में आवेदन की अंतिम तिथि को 3 मई 2021 से बढ़ाकर 31 मई 2021 कर दिया है।
आवेदन तिथि को बढ़ाकर तीन मई से 31 मई तक किया गया
परास्नातक (PG)पाठ्यक्रमों के आवेदन की अंतिम तिथि को 3 मई 2021 से बढ़ाकर 31 मई 2021 कर दिया है। स्नातक प्रोफेशनल पाठ्यक्रमों (BBA और BCA), परास्नातक प्रबन्धन पाठ्यक्रमों (MBA एवं MTTM) आवेदन की अंतिम तिथि को बढ़ाकर 3 मई 2021 से 31 मई 2021 कर दिया है। बी पी एड ( B.P.Ed), एम पी एड (M.P.Ed.) एवं एम एड ( M. Ed.) पाठ्यक्रमों के आवेदन की अंतिम तिथि को 15 मई 2021 से बढ़ाकर 31 मई 2021 कर दिया है।
लखनऊ विश्वविद्यालय की केन्द्रीकृत प्रवेश प्रक्रिया के अंतर्गत 3 मई से विश्वविद्यालय की सत्र 2021-22 की डिप्लोमा, पीजी डिप्लोमा, एडवांस्ड डिप्लोमा, सर्टिफिकेट और प्रोफिशिएंसी पाठ्यक्रमों की प्रवेश प्रक्रिया के लिए ऑनलाइन आवेदन प्रक्रिया प्रारम्भ हो गया है।
आनलाइन आवेदन फॉर्म का शुल्क सामान्य, अन्य पिछड़ा वर्ग, EWS के लिए रुपए एवं अनुसूचित जाति एवं जनजाति के लिए Rs 500 रुपए रखा गया है। आवेदन की अन्तिम तिथि 15 जून 2021 है। आवेदक ऑनलाइन आवेदन करने एवं सम्बन्धित विस्तृत विवरण के लिए लखनऊ विश्वविद्यालय की वेबसाइट lkouniv.ac.in के admission page पर जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn